stanford-oval/wikipedia huggingface dataset:
Itämeren parlamentaarikkokonferenssi

Kartta Itämeren parlamentaarikkokonferenssin jäsenparlamenteista.
Kuva Itämeren parlamentaarikkokonferenssin kokouksesta Hampurista syyskuussa 2017.
Itämeren parlamentaarikkokonferenssi (engl. Baltic Sea Parliamentary Conference, BSPC) on 11 Itämeren ympäristön valtioiden parlamentin, 11 alueellisen lainsäädäntöelimen sekä 5 parlamenttienvälisen järjestön yhteistyöelin. Itämeren parlamentaarikkokonferenssi toimii yhteistyössä hallitustenvälisen elimen Itämeren valtioiden neuvoston (Council of Baltic Sea States, CBSS) kanssa. Itämeren parlamentaarikkokonferenssi on perustettu vuonna 1991. Konferenssin ensimmäinen kokous järjestettiin Kalevi Sorsan aloitteesta Helsingissä. Konferenssin sihteeristö sijaitsee Mecklenburg-Etu-Pommerin osavaltion parlamentissa Schwerinissä.
Itämeren parlamentaarikkokonferenssin puheenjohtajuus kiertää ja päättyy vuosittain järjestettävässä Itämeri-konferenssissa, joka on konferenssin korkein päättävä elin. Itämeri-konferenssi laatii alueen hallituksille elimen loppuasiakirjan, Itämeren parlamentaarikkokonferenssin päätöslauselman.
Itämeren parlamentaarikkokonferenssin jäsenet ovat:
11 valtion parlamenttia: Islanti, Latvia, Liettua, Norja, Puola, Ruotsi, Saksa, Suomi, Tanska, Venäjä ja Viro.
11 alueellista lainsäädäntöelintä: Ahvenanmaa, Bremen, Färsaaret, Grönlanti, Hampuri, Kaliningradin alue, Karjalan tasavalta, Leningradin alue, Mecklenburg-Etu-Pommeri, Pietari ja Schleswig-Holstein.
5 parlamenttienvälistä yhteistyöjärjestöä: Baltian maiden yleiskokous, Euroopan neuvoston parlamentaarinen yleiskokous, Euroopan parlamentti, Euroopan turvallisuus- ja yhteistyöjärjestön parlamentaarinen yleiskokous ja Pohjoismaiden neuvosto.
Konferenssin Suomen valtuuskuntaan kuuluu viisi jäsentä ja heidän varajäsenensä. Valtuuskunnan jäsenet osallistuvat pysyvän komitean sekä työryhmän kokouksiin, minkä lisäksi heillä on usein erilaisia raportointivastuita. Valtuuskunta pitää myös säännöllisesti omia kokouksiaan.
Aiheesta muualla

Baltic Sea Parliamentary Conference Itämeren parlamentaarikkokonferenssin sihteeristö.
Kuvia tai muita tiedostoja aiheesta Itämeren parlamentaarikkokonferenssi Wikimedia Commonsissa
Iprindoli

| --- | --- |

Iprindoli
Systemaattinen (IUPAC) nimi
3-(6,7,8,9,10,11-heksahydrosyklo-okta[b]indol-5-yyli)-N,N-dimetyylipropan-1-amiini
Tunnisteet
CAS-numero: 5560-72-5
ATC-koodi: N06AA13
PubChem CID: 21722
Kemialliset tiedot
Kaava: C19H28N2 
Moolimassa: 284,439
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia: Hepaattinen
Puoliintumisaika: 52,5 h
Ekskreetio: Ulosteiden mukana
Terapeuttiset näkökohdat
Raskauskategoria:  ?
Reseptiluokitus:    
Antotapa: suun kautta
Iprindoli on masennuslääke, jota käytettiin erityyppisien masennustilojen hoidossa: myöskin psykoottisiin masennustiloihin ja kaksisuuntaisen mielialahäiriön depressiojaksojen hoitoon. Se kuuluu trisyklisiin masennuslääkkeisiin. Lääkkeen alalaji on syklo-oktaindolit. Lääkemarkkinoilla tuotteen ainoa Suomessa tunnettu myyntinimi oli Prindol. Suomessa sitä valmisti lääketehdas Leiras amerikkalaisen Wyethin myöntämällä lisenssillä. Prindol mainittiin imipramiinia vastaavasti vaikuttavana lääkeaineena, mutta lievemmin sivuvaikutuksin.
Lääkettä annosteltiin 30 mg vahvuisena tablettina. Normaali enimmäiskäyttöannos vuorokaudessa saattoi olla 3x 2 tablettia, mikä tekee 180 mg/vrk. Tavallisemmin saatettiin tyytyä pienempään 3x 1 tabletin annosteluun vuorokaudessa, mikä tekee päiväannokseksi 90 mg/vrk.
Vasta-aiheet ja sivuvaikutukset

Tämän lääkeaineen vasta-aiheet ja sivuvaikutukset olivat trisyklisille masennuslääkkeille tyypilliset. Kahden viikon vähimmäistä varoaikaa tuli noudattaa, mikäli esimerkiksi siirryttiin MAO:n estäjästä trisykliseen masennuslääkkeeseen. Vasta-aiheina mainitaan: virtsaumpi, glaukooma ja eturauhasen liikakasvu. Raskauden alkukuukausina ei lääkkeen käyttöä suositeltu.
Sivuvaikutukset olivat olleet atropiinin tyyppisiä eli antikolinergisia: lähinnä näköhäiriöitä ja suun sekä limakalvojen alueen kuivamista. Mahdollisesti vapinaa, urtikariaa, ödeemaa.
Interaktiot

Lääkettä ei ole saanut käyttää yhdessä MAO:n inhibiittorien (MAOI) kanssa. Lisäksi varoitettiin antamasta adrenaliinia tai noradrenaliinia, Prindolia saavalle potilalle, sillä niiden vaikutus potentuisi huomattavasti. Trisyklinen masennuslääkitys on saattanut vähentää verenpainelääkkeiden tehoa. Lisäksi anestesiaa saavien kohdalla, on saattanut ilmetä epäsopivuutta. Yksi esimerkki tällaisesta on tuolloin yleisemmin käytetty, niin kutsuttu eetterinukutus.
Aiheesta muualla

http://finto.fi/mesh/fi/page/D007488
Antidepressantit
| Valikoivat takaisinoton estäjät ja/tai reseptorimodulaattorit |
| --- | --- |
SSRI:t:   essitalopraami  fluoksetiini  fluvoksamiini  paroksetiini  sertraliini  sitalopraami  tsimelidiini‡ 
SNRI:t:   desvenlafaksiini*  duloksetiini  levomilnasipraani*  milnasipraani  tofenasiini*  venlafaksiini 
NRI:t:   atomoksetiini  reboksetiini  viloksatsiini* 
SARI:t:   etoperidoni‡  nefatsodoni‡  tratsodoni 
SMS:t:   vilatsodoni  vortioksetiini 
Muut:   agomelatiini  alfaetyylitryptamiini‡  alfametyylitryptamiini‡  amisulpridi  bupropioni  dekstrometorfaani/bupropioni*  esketamiini†  flupentiksoli  indeloksaksiini*  ketamiini†  medifoksamiini‡  nomifensiini‡  pivagabiini‡  tandospironi*  teniloksaksiini* 
| Trisykliset masennuslääkkeet |
| --- | --- |
Trisykliset masennuslääkkeet:   amineptiini‡  amitriptyliini  amitriptyliiniioksidi  butriptyliini  desipramiini  dibentsepiini  dosulepiini  doksepiini  imipramiini  imipramiinioksidi‡  iprindoli‡  klomipramiini  lofepramiini  melitraseeni  metapramiini‡  nortriptyliini  noksiptiliini  opipramoli  pipofetsiini  propitsepiini  protriptyliini  tianeptiini  tiatsesiimi‡  trimipramiini 
Tetrasykliset masennuslääkkeet:   amoksapiini*  maprotiliini‡  mianseriini  mirtatsapiini  setiptiliini* 
| Monoamiinioksidaasiestäjät |
| --- | --- |
Ei-selektiiviset:   feneltsiini*  iproniatsidi‡  isokarboksatsidi  isoniatsidi‡  linetsolidi  nialamidi  teditsolidi  tranyylisypromiini* 
MAOA-selektiiviset:   bifemelaani  eprobemidi  metralindoli†  minapriini‡  moklobemidi  pirlindoli*  tetrindoli†  toloksatooni 
MAOB-selektiiviset:  selegiliini
‡ markkinoilta poistettu lääke, † kokeellinen lääke,* ei myynnissä Suomessa
Itätuulen koulu

Itätuulen koulu on noin 420 oppilaan koulu Porin Sampolassa. Koulussa opiskelevat esiopetusryhmä ja luokat 1–9, joita opettaa luokan- tai aineenopettaja yhdessä erityisopettajan kanssa. 0–2-luokilla toimii joustava alkuopetus. Oppitunnit kestävät 75 minuuttia. Koulun rehtori on Tero Kujansuu.
Irokeesi (hiustyyli)

Irokeesi
Irokeesi, usein myös mohikaani (engl. mohawk), on erityisesti alakulttuurien, ensisijaisesti punkin, parissa suosittu hiustyyli.
Irokeesissä pään keskikohdan hiusten on annettu kasvaa pidemmäksi, kun taas pään sivut on leikattu lyhyemmiksi, siiliksi, ajettu kaljuiksi tai ajettu eri kuvioita. Keskelle jätetyt hiukset nostetaan pystyyn esimerkiksi hiuslakalla tai kuumalla sokerivedellä. Föönataan kuivaksi niin kestää paremmin. Punk-tyyliset henkilöt eli punkkarit kasvattavat irokeesinsä joskus jopa lähes metrin pituisiksi, ja värjäävät ne räikeillä väreillä.
Sana "irokeesi" juontaa juurensa Amerikan irokeesi-intiaaneihin, joiden tunnusomaisena piirteenä on pidetty irokeesin tyylisiä kampauksia.
Iron Chef

Iron Chef (料理の鉄人) on japanilainen televisiosarja, jonka jokainen jakso kertoo yhdestä haastajakokista, joka haastaa yhden kolmesta Iron Chef -kokista. Yleensä haastajat ovat kokeneita kokkeja tai keittiömestareita, jotkut myös omistavat oman ravintolan. Iron Chefissä on joka jaksossa oma hedelmänsä, lihansa tai vastaava, josta on valmistettava maittavia ruokia tunnissa ja vakuuttaa tuomaristo. Jaksoja yhdistää myös se seikka, että vaikka jokaisessa jaksossa Iron Chef on nimellisesti vaarassa hävitä kilpailun, niin käytännössä Iron Chef vie aina voiton.
Sarjaa esitetään Suomessa Jimillä englanniksi puhuttuna ja suomeksi tekstitettynä.
Itätoukki

Itätoukki
| --- | --- |
Muut nimet:  Itä-Tonttu Östertokan
Sijainti:  60°06.07′N, 25°11.69′E, Sipoo Uudenmaan maakunta Suomi
Merialue:  Suomenlahti
Pinta-ala:  0,027 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Itätoukki (ruots. Östertokan) eli Itä-Tonttu on noin 2,7 hehtaarin kokoinen saari Sipoossa Suomenlahdella. Se on kallioinen ja puuton. Saarella sijaitsee yksi Ilmatieteen laitoksen rannikkosääasemista. Itätoukki korvasi Eestiluodon rannikkosääaseman syyskuussa 2018, koska Itätoukista saatavat mittaustiedot ovat tarkempia kuin Eestiluodon.
Tuplamorsian

| Tuplamorsian> The Accidental Husband |
| --- | --- |
 Tuplamorsiamen levitysjuliste.
Ohjaaja:  Griffin Dunne
Käsikirjoittaja:  Mimi Hare Clare Naylor Bonnie Sikowitz
Tuottaja:  Jason Blum Bradley Jenkel Neil Kadisha Anthony Katagas Kam Mateen Uma Thurman Jennifer Todd Suzanne Todd Bob Yari
Säveltäjä:  Andrea Guerra
Kuvaaja:  William Rexer
Leikkaaja:  Suzy Elmiger
Pääosat:  Uma Thurman Jeffrey Dean Morgan Colin Firth
Valmistustiedot
Valmistusmaa:   Yhdysvallat  Irlanti
Tuotantoyhtiö:  Yari Film Group Blumhouse Productions Team Todd
Levittäjä:  Yari Film Group Netflix
Ensi-ilta:  13. helmikuuta 2008 Lontoo, Iso-Britannia 29. helmikuuta 2008 17. huhtikuuta 2009 Suomi
Kesto:  90 minuuttia
Alkuperäiskieli:  englanti hindi
Aiheesta muualla
IMDb 
Elonet
AllMovie
Infobox OKNimi-testi OK: 
Tuplamorsian (engl. The Accidental Husband) on vuonna 2008 ensi-iltansa saanut Griffin Dunnen ohjaama yhdysvaltalais-irlantilainen romanttinen komedia. Pääosia näyttelevät Uma Thurman (joka oli myös yksi tuottajista), Jeffrey Dean Morgan ja Colin Firth. Sivurooleissa ovat muiden muassa Isabella Rossellini ja Sam Shepard. Käsikirjoituksen laativat Mimi Hare, Clare Naylor ja Bonnie Sikowitz.
Tuplamorsian on värielokuva ja pituudeltaan 90 minuuttia eli tunti ja 30 minuuttia. Tuplamorsian sai ensi-iltansa Isossa-Britanniassa ensimmäisen kerran Lontoossa 13. helmikuuta vuonna 2008 ja 29. helmikuuta koko Ison-Britannian elokuvateattereissa. Suomeen Tuplamorsian ilmestyi 17. huhtikuuta vuonna 2009. Yari Film Group, Blumhouse Productions ja Team Todd -tuotantoyhtiöt tuottivat elokuvan.
Juoni

Tohtori Emma Lloyd (Uma Thurman) on menestynyt parisuhdetohtori ja radiojuontaja. Joka päivä New Yorkin radionkuuntelijat ahmivat hänen loistavia neuvojaan ja noudattavat hänen ohjeitaan, jotka liittyvät kaikkeen mahdolliseen hääkakuista kipeisiin kostoihin. Emma on kihloissa turvallisen ja konservatiivisen Richard Brattonin (Colin Firth) kanssa. Elämä on juuri sellaista kun hän sen haluaa olevan. Emma oli eräänä päivänä antanut väärän vastauksen väärälle naiselle, Sofialle (Justina Machado), ja hän saa kimppuunsa todella vihaisen palomiehen Patrick Sullivanin (Jeffrey Dean Morgan), joka on Sofian sulhanen. Patrick tekee Emmalle kostoksi ilkeän kepposen: eräänä päivänä Emma saa yllättäen tietää olevansa naimisissa tämän miehen kanssa. Emman elämä menee uusille raiteille; hänen on löydettävä tämä Patrick "sattuma-aviomies" ja saatava häneltä suostumus avioliiton peruuttamiseen ennen omia häitään. Asiat kuitenkin menevät entisestään solmuun...
Näyttelijät

| 0 | 1 | 2 |
| --- | --- | --- |
|  Uma Thurman  | … |  Tohtori Emmaline "Emma" Lloyd   |
|  Jeffrey Dean Morgan  | … |  Patrick Sullivan   |
|  Colin Firth  | … |  Richard Bratton   |
|  Isabella Rossellini  | … |  Greta Bollenbecker   |
|  Keir Dullea  | … |  Karl Bollenbecker   |
|  Sam Shepard  | … |  Wilder Lloyd   |
|  Kristina Klebe  | … |  Katerina Bollenbecker   |
|  Lindsay Sloane  | … |  Marcy   |
|  Justina Machado  | … |  Sofia   |
|  Sarita Choudhury  | … |  Sunny   |
|  Brooke Adams  | … |  Carolyn   |
|  Michael Mosley  | … |  Declan   |
|  Ajay Naidu  | … |  Deep   |
Trivia

Tuplamorsian kuvattiin muuten kokonaisuudessaan New Yorkissa, mutta kirkkokohtaukset kuvattiin Greenwichin kaupungissa, Connecticutissa.
Tuplamorsiamen Yhdysvallat-ensi-iltaa suunniteltiin päivälle 27. maaliskuuta vuonna 2009, mutta sitä lykättiin toistaiseksi jakelijayhtiönsä Yari Film Groupin konkurssin myötä. Tuplamorsian ei saanut kotimaa-ensi-iltaansa, mutta se julkaistiin DVD:lle 10. marraskuuta vuonna 2009.
Tuplamorsian sisältää paljon intialaista musiikkia, kuten A. R. Rahmanin "Yaro Yarodi", "Swasamae" ja "Rang De" (elokuvista Alai Payuthey (2000), Thenali (2000) ja Thakshak (1999)) sekä Punjabi Hit Squadin "Kuriyeh".
Trivia > Mainoslauseet

Falling in love... even the expert is confused.
Forget Mr. Right, start looking for Mr. Wrong
Suomessa DVD-julkaisun kannessa on mainoslauseena: Rakkaus on vaikea laji... jopa parisuhdetohtorille.
Trivia > Lippuluukkumenestys

Maaliskuun 29. päivään 2009 mennessä Tuplamorsian oli tuottanut 20 745 939 dollaria ja 9. toukokuuta vuonna 2010 luku oli noussut 21 479 705 dollariin.
Lainauksia

[trailerista]
Patrick: [suu täynnä hääkakkua maistiaisissa] This cake is fantastic!
Emma: Shh. Please...
Patrick: You mix these two together, it tastes just like a ring-ding.
Emma: [Patrick tuo lusikallisen kakkua Emman naaman eteen] No. No, no.
Patrick: Ah!
Emma: No.
Patrick: Ah!
Emma: [hän suostuu ja syö lusikallisen kakkua] It was yummy.
Patrick: It's super-duper.
Aiheesta muualla

Tuplamorsian Internet Movie Databasessa (englanniksi)
Tuplamorsian Elonet.
Katso Tuplamorsimen traileri (Arkistoitu – Internet Archive) (englanniksi)
Tuplamorsian Allmoviessa (englanniksi)
Tuplamorsian Leffatykissä
Tuplamorsian TCM Movie Databasessa (englanniksi)
Tuplamorsian Rotten Tomatoesissa (Arkistoitu – Internet Archive) (englanniksi)
Tuplamorsian Film-o-holicissa
Iso-Hete

| Iso-Hete |
| --- | --- |
Valtiot:  Suomi
Maakunnat:  Keski-Suomi
Kunnat:  Petäjävesi
Koordinaatit:  62°18′30″N, 25°07′01″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pengerjoen valuma-alue (14.54)
Laskujoki:  oja Pieni-Heteen 
Järvinumero:  14.541.1.005
Mittaustietoja
Pinnankorkeus:  121,5 m  
Pituus:  530 m  
Leveys:  290 m  
Rantaviiva:  1,359 km  
Pinta-ala:  10,218 ha  
Tilavuus:  0.000089 km³ 
Keskisyvyys:  0,87 m  
Suurin syvyys:  1,9 m  
Saaria:  ei saaria 
 fiIso-Hete 
Iso-Hete  on Keski-Suomessa Petäjävedellä Pengerjoen lähellä sijaitseva lampi.
Maantietoa

Lampi on 530 metriä pitkä, 290 metriä leveä, ja sen pinta-ala on 10,2 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 89 200 kuutiometriä. Sen keskisyvyys on 0,9 metriä ja suurin syvyys on 1,9 metriä. Sen rantaviivan pituus on 1,4 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Pengerjoen valuma-alueella (14.54), jonka Pengerjoen alaosan alueeseen (14.541) se kuuluu. Lammen vedenpinnan korkeus on 121,5 metriä mpy.
Jacques Boyvin

Jacques Boyvin (n. 1649 Pariisi – 30. kesäkuuta 1706 Rouen) oli ranskalainen urkuri ja säveltäjä.
Boyvin opiskeli Pariisissa ja työskenteli vuosina 1663–1674 Hôpital des Quinze-Vingtsin urkurina. Vuodesta 1674 hän oli Rouenin katedraalin ja vuosina 1697–1702 Rouenin Saint-Herblandin kirkon urkuri. Boyvin sävelsi enimmäkseen uruille. Hänen urkuteoksensa julkaistiin Pariisissa kahdessa kirjassa (1689–1690, 1700).
Aiheesta muualla

IMSLP: nuotteja
Isokaze-luokka

| Isokaze / 磯風型駆逐艦 |
| --- | --- |

Tekniset tiedot
Uppouma:  1 227 t (normaali) 1 570 t (kuormattu)
Pituus:  96,9 m (kokonaispituus)
Leveys:  8,5 m
Syväys:  2,8 m
Koneteho:  27 000 shp
Nopeus:  34 solmua
Miehistöä:  128
Aseistus
Meritorjunta:  4 × 120 mm/40 -tykkiä 6 × 45 cm torpedoputkea
Isokaze-luokka (jap. 磯風型駆逐艦, isokaze-gata kuchikukan) oli keisarillisen Japanin laivaston neljän hävittäjän muodostama alusluokka.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Isokaze | Kuren laivastoarsenaali | 1. toukokuuta 1916 | 5. lokakuuta 1916 | 28. helmikuuta 1917 | poistettu 1. huhtikuuta 1935 |
| Hamakaze | Mitsubishi, Nagasaki | 1. huhtikuuta 1916 | 30. lokakuuta 1916 | 28. maaliskuuta 1917 | poistettu 1. huhtikuuta 1935 |
| Amatsukaze | Kure | 1. huhtikuuta 1916 | 5. lokakuuta 1916 | 14. huhtikuuta 1917 | poistettu 1. huhtikuuta 1935 |
| Tokitsukaze | Kawasaki, Kobe | 10. maaliskuuta 1916 | 27. joulukuuta 1916 | 31. toukokuuta 1917 | haaksirikkoutunut 30. maaliskuuta 1918 nostettu 2. joulukuuta 1918 palautettu palvelukseen 17. helmikuuta 1920 poistettu 1. huhtikuuta 1935 |
Inka Friedrich

Inka Friedrich
Inka Friedrich (s.1965, Freiburg im Breisgau) on saksalainen näyttelijä. Hänet tunnetaan elokuvista Ich liebe das Leben (2003), Summer in Berlin (2005), Die Mauer – Berlin '61 (2006), Nichts ist vergessen (2006) ja A Year Ago in Winter (2008).
Hän on näytellyt myös tv-sarjoissa Kriminalisti, Tatort ja Polizeiruf 110.
Inka Friedrich on opiskellut Berlin State Schoolissa musiikkia ja esittävää taidetta.
Palkinnot

Silver Hugo (Best Actress) (2005)
Ehdokkudet

Film Award in Gold (2006)
Aiheesta muualla

Inka Friedrich Internet Movie Databasessa. (englanniksi)
Iso-Haukinen (Keuruu)

| Iso-Haukinen |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°17′19″N, 24°54′02″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Asunnanjärven valuma-alue (35.68)
Laskujoki:  oja Mustiaispuroon 
Järvinumero:  35.686.1.008
Mittaustietoja
Pinnankorkeus:  161,4 m  
Rantaviiva:  1,266 km  
Pinta-ala:  8,638 ha  
Saaria:  ei saaria 
 fiIso-Haukinen 
Iso-Haukinen  on Keski-Suomessa Keuruulla Ampialan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 8,6 hehtaaria ja se on 450 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,3 kilometriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Asunnanjärven valuma-alueella (35.68), jonka Sammalisen valuma-alueeseen (35.686) se kuuluu.
Iso-Hietanen (Keuruu)

| Iso-Hietanen |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°20′52″N, 24°05′41″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskupuro:  Hietasenpuro Hankasalmeen 
Järvinumero:  35.486.1.001
Mittaustietoja
Pinnankorkeus:  166,4 m  
Rantaviiva:  0,986 km  
Pinta-ala:  3,814 ha  
Saaria:  ei saaria 
 fiIso-Hietanen 
Iso-Hietanen  on Keski-Suomessa Keuruulla Mäkelänperän kylän lähellä sijaitseva järvi.
Maantietoa

Järven pinta-ala on 3,8 hehtaaria, se on 450 metriä pitkä ja 150 metriä leveä. Järvellä ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Hietasenpuron valuma-alueeseen (35.486) se kuuluu. Järven vedenpinnan korkeus on 166,4 metriä mpy.
James Chan Soon Cheong

James Chan Soon Cheongin vaakuna
James Chan Soon Cheong (26. heinäkuuta 1926 – 22. huhtikuuta 2023) oli malesialainen roomalaiskatolinen piispa. Hänet vihittiin papiksi 9. elokuuta 1959 ja nimitettiin Malacca-Johorin hiippakunnan (sittemmin Melaka-Johor) piispaksi 18. joulukuuta 1972. Piispaksi konsekroinnin suoritti 8. kesäkuuta 1973 Dominic Vendargon, jota avustivat Michel Olçomendy ja Gregory Yong Sooi Ngean.
Chan Soon Cheong jäi eläkkeelle 10. joulukuuta 2001.
James Chapman (toimittaja)

James Chapman on brittiläinen toimittaja, sittemmin brexit-valmistelija, joka kesällä 2017 siirtyi brexitin vastustajaksi.
Chapman työskenteli Daily Mailin politiikan toimituksen esimiehenä ennen kuin siirtyi Britannian EU-eroa valmistelevaan ministeriöön pääneuvottelija David Daviesin lähimmäksi avustajaksi. Hän erosi tehtävästä todettuaan, ettei hänen aiemmin hyvin voimakkaasti ajamansa brexit ole hyvä ajatus, ja ryhtyi ajamaan brexit-vastaisen liikkeen ja demokraattisen puolueen perustamista.
James Chapman (tutkija)

James Chapman on Leicesterin yliopiston elokuvatutkimuksen professori.
Chapman opiskeli historiaa ja elokuvatutkimusta East Anglian yliopistossa. Hän väitteli Lancasterin yliopistossa Britannian toisen maailmansodan aikaisesta propagandaelokuvasta. Vuodesta 1996 alkaen hän toimi Open Universityssä, jossa hän oli perustamassa oppilaitoksen ensimmäistä elokuva- ja televisiohistorian kurssia.
Chapmanistä tuli Leicesterin yliopiston ensimmäinen elokuvatutkimuksen professori vuonna 2006 ja Historical Journal of Film, Radio and Televisionin toimittaja vuonna 2010. Hän on International Association for Media and Historyn neuvoston jäsen.
Chapman tutkii pääasiassa Britannian populaarikulttuuria ja etenkin elokuva- ja televisiohistoriaa. Hän on kiinnostunut median propagandaroolista, historian ja sodan esittämisestä mediassa ja viihteen kulttuuripolitiikasta, jonka suhteen hän on tutkinut muun muassa Dick Bartonia, Dan Darea, James Bondia, The Avengersia ja Doctor Whota. Chapman on myös kirjoittanut kirjan Britannian sarjakuvien kulttuurihistoriasta ja tutkinut tieteiselokuvia sekä uutta brittiläistä televisiodraamaa.
Itävalta (täsmennyssivu)

Itävalta voi tarkoittaa ainakin seuraavia valtioita:
Itävalta, nykyinen valtio Euroopassa
Itävallan historiallisia edeltäjävaltioita:
Itävallan markkreivikunta eli rajakreivikunta, valtio vuosina 976–1156
Itävallan herttuakunta, valtio ja Pyhän saksalais-roomalaisen keisarikunnan osa vuosina 1156–1453
Itävallan arkkiherttuakunta, valtio ja Pyhän saksalais-roomalaisen keisarikunnan osa vuosina 1453–1806
Habsburgien monarkia, erityisesti ajanjaksosta 1700–1804 puhuttaessa myös Itävalta, valtakunta
Itävallan keisarikunta, valtio vuosina 1804–1867
Itävalta-Unkari, valtio vuosina 1867–1918
Cisleithania, Itävalta-Unkarin itävaltalainen puolisko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Itävalta”, voi hakea sivunnimihaulla, laajalla sivunnimihaulla tai tekstihaulla.
Itävalta-Unkarin kruunu

| Itävalta-Unkarin kruunu |
| --- | --- |

Keskuspankki:  Itävalta-Unkarin keskuspankki
Symboli:  K, kr
Käyttäjät:   Itävalta-Unkari
Jaettava yksikkö:  heller
Itävalta-Unkarin kruunu (saks. Krone, unk. Korona) oli Itävalta-Unkarin rahayksikkö vuosina 1892–1918.
Useiden yritysten jälkeen Itävalta-Unkari otti kultakannan käyttöön vuonna 1892 Unkarin valtiovarainministerin Sándor Wekerlen laatiman suunnitelman mukaisesti. Tämä suunnitelma sisälsi uuden valuutan, kruunun, käyttöönoton. Sen jaettava yksikkö oli 100 helleriä (fillér). Vuodesta 1900 lähtien kruunun setelit olivat maan ainoat lailliset setelit. Vuonna 1913 yksi kruunu oli 0,20 Yhdysvaltain dollaria.  Valuutan arvo heikkeni jyrkästi ensimmäisen maailmansodan aikana. Maan hallituksen huonot finanssitoimet laukaisivat korkeamman inflaation kuin muissa taistelevissa maissa.
Kruunu poistettiin käytöstä maan hajoamisen jälkeen, mutta uudessa Itävallan tasavallassa oli vielä käytössä kruunu. Se kuitenkin poistettiin käytöstä inflaation takia vuonna 1925. Sen jälkeen maassa oli käytössä šillinki.
Käännös suomeksi